એવું લાગે છે કે ભારતીય ઓળખ અંગે વિદ્વાનો પણ સ્પષ્ટ નથી અથવા તે વિશે મૌન રહેવાનું પસંદ કરે છે. આ મુદ્દો વિસ્તારથી સમજાવું. હું છેલ્લા ૪૫ વર્ષથી નિયમિત રીતે ભારતની મુલાકાત લઉં છું. આવી એક મુલાકાત દરમિયાન હું આશિષ નંદીને મળ્યો અને તેમને તેમની ઓળખ વિશે પૂછ્યું. આશિષે જવાબ આપ્યો કે પોતે સૌથી પહેલા બંગાળી છે, પછી ખ્રિસ્તી અને પછી એક વિદ્વાન છે. હવે જૂઓ તેમણે પોતાની ઓળખના ભાગ તરીકે ભારતનો ક્યાંય ઉલ્લેખ પણ ન કર્યો. આ અંગે વધુ પૂછપરછ કરી તો તેમણે કહ્યું, આક્રમક રાષ્ટ્રવાદીઓ દ્વારા ભારતીય ઓળખને લોકો ઉપર લાદવામાં આવે છે. આ પછી મેં તેમને પૂછ્યું કે જેમ અમેરિકન અને ચાઈનિઝ અસાધારણવાદ છે એ રીતે ભારતની કઈ વિચારધારાને મૂકી શકાય તથા એક દેશ તરીકે ભારતે શા માટે સંગઠિત રહેવું જોઈએ તથા આટલા બધા વૈવિધ્ય છતાં શા માટે બધા સંગઠિત રહ્યા છે. તેમણે પ્રામાણિક્તાથી એ વાતનો એકરાર કર્યો હતો કે આ પ્રશ્નનો જવાબ પોતે જાણતા નથી.